recursal/SuperWikiNEXT-32B huggingface dataset:
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**פיוצ'ר מיט טכנולוגיות בע"מ** (באנגלית: **Future Meat Technologies**), המוכרת במותג **Believer** ועד שנת 2022 הייתה מוכרת במותג **Future Meat**, היא חברה פרטית ישראלית העוסקת בפיתוח וייצור של בשר מתורבת שמגודל במעבדה.

סמליל Believer

היסטוריה
--------

החברה נוסדה בפברואר 2018 על ידי פרופ' יעקב נחמיאס, ראש המרכז לביו הנדסה באוניברסיטה העברית בירושלים שמכהן כנשיא החברה וכמדען הראשי שלה. הבשר המתורבת של החברה מגודל מרקמות חיבור, בתהליך המבוסס על מחקריו של פרופ' נחמיאס. מנכ"ל החברה עד לשנת 2021 היה רום קשוק. מטה החברה ומפעל הייצור שלה שוכנים ברחובות. למפעל ברחובות כושר ייצור של 500 ק"ג ביום.

ביולי 2021 הודיעה חברת נסטלה על שיתוף פעולה עם פיוצ'ר מיט לפיתוח בשר מתורבת.

החברה מתכננת להקים מפעל נוסף בארצות הברית ולשווק את תוצרתה שם החל מסוף 2022.

### גיוסי הון

במאי 2018 גייסה החברה 2.2 מיליון דולר. באוקטובר 2019 גייסה החברה 14 מיליון דולר. בפברואר 2021 גייסה החברה גייסה 26.75 מיליון דולר.

בדצמבר 2021 גייסה החברה 347 מיליון דולר, הסכום הגבוה ביותר שגויס עד אז בתחום הבשר המתורבת בעולם. שווי החברה לאחר הגיוס הוא יותר מ־900 מיליון דולר. עם המשקיעים בחברה נמנות שתי חברות מזון אמריקאיות גדולות: טייסון פודס (אנ'), יצרנית הבשר השנייה בגודלה בעולם, וארצ'ר דניאלס מידלנד (אנ').

קישורים חיצוניים
----------------

* אתר האינטרנט הרשמי של פיוצ'ר מיט טכנולוגיות
* פיוצ'ר מיט טכנולוגיות, ברשת החברתית אקס (טוויטר)

* פיוצ'ר מיט טכנולוגיות, ברשת החברתית LinkedIn
* Believer
* אתר למנויים בלבד קורין דגני, רגע האמת של הפודטק: איך נהפכים מסטארט־אפ לחברת מזון גלובלית?, באתר TheMarker‏, 14 בנובמבר 2022

הערות שוליים
------------

1. 1 2  גולן חזני, יצרנית הבשר המתורבת פיוצ'ר מיט מרחובות מגייסת 320 מיליון דולר, באתר כלכליסט, 12 בדצמבר 2021
2. ↑  מערכת ישראל היום, סטארט-אפ ישראלי חובר לענקית מזון כדי לפתח בשר מתורבת, באתר ישראל היום, 18 ביולי 2021
3. ↑  יניב אביטל, ‏בדרך להמבורגר מהמעבדה: Future Meat מגייסת 2.2 מיליון דולר, באתר Geektime‏, 6 במאי 2018
4. ↑  רפאל קאהאן, Future Meat גייסה 14 מיליון דולר לפיתוח בשר מעבדה, באתר כלכליסט, 10 באוקטובר 2019;  
עידן בן טובים, ‏בשר מעבדה שתוכלו לאכול בקרוב: Future Meat גייסה 14 מיליון דולר, באתר Geektime‏, 10 באוקטובר 2019
5. ↑  מאיר אורבך, חברת הפודטק Future Meat גייסה 26.75 מיליון דולר, באתר כלכליסט, 2 בפברואר 2021
6. ↑  שני אשכנזי, ‏הכי הרבה אי פעם עבור בשר מתורבת: פיוצ'ר מיט הישראלית גייסה 347 מיליון דולר, באתר גלובס, 18 בדצמבר 2021
צמיד פנדורה
**פנדורה A/S** (בדנית: **PANDORA**) היא יצרנית וקמעונאית תכשיטים דנית בינלאומית, שנוסדה בשנת 1982 על ידי פר אנוולדסן. החברה החלה כחנות תכשיטים משפחתית בקופנהגן ובהמשך הפכה למותג בינלאומי.

פנדורה ידועה בזכות זה שהיא מייצרת צמידי קסם בהתאמה אישית, טבעות מעוצבות, שרשראות ושעונים. (שייצורם הופסק כעת) החברה משווקת את תכשיטיה בלמעלה מ-100 מדינות שונות שנמצאות בשש יבשות שונות, תוך שיש להם למעלה מ-7,800 נקודות מכירה.

היסטוריה
--------

פנדורה נוסדה בשנת 1982, על ידי הצורף הדני פר אנוולדסן ואשתו, ויני אנוולדסן. הזוג התחיל בקנה מידה קטן על ידי ייבוא תכשיטים מתאילנד ומכירתם לצרכנים. לאחר מיזם סיטונאי מצליח, בשנת 1989 שכר אנוולדסן מעצבים שונים והקים מפעל בתאילנד, שם הוא עדיין ממוקם. עם עלויות ייצור נמוכות ושרשרת אספקה יעילה, האנוולדסנים יכלו לספק תכשיטים נוחים ומוגמרים בעבודת יד לשוק ההמונים. הקולקציה של פנדורה צמחה וכללה מגוון טבעות, שרשראות, עגילים ושעונים. פנדורה החלה למכור את צמידי הדגל שלה בשנת 2000. פיתוח הפטנט ארך כמה במשך כמה שנים אחדות.

קרן השקעות פרטיות Axcel רכשה בשנת 2008 אחזקה של 60% בחברה ממשפחת אנוולדסן. מניות בהיקף של 9.96 מיליארד כתרים דניים (1.84 מיליארד דולר) נמכרו בהנפקה באוקטובר 2010; אחת ההנפקות הגדולות באירופה באותה השנה, מה שהקנה לפנדורה שווי שוק בסביבות 27 מיליארד כתרים דניים. החברה רשומה באופן רשמי בבורסת NASDAQ OMX קופנהגן בדנמרק והיא חלק מהמדד OMX Copenhagen 20.

בשנת 2021 הודיעה החברה כי תפסיק למכור יהלומים מכרייה ותתמקד ביהלומי מעבדה. לדברי החברה, תעשיית היהולמים פוגעת בסביבה ובזכויות האדם.

קישורים חיצוניים
----------------

ויקישיתוף מדיה וקבצים בנושא **פנדורה** בוויקישיתוף
* אתר האינטרנט הרשמי של פנדורה
* פנדורה, ברשת החברתית פייסבוק
* פנדורה, ברשת החברתית אקס (טוויטר)
* מידע עסקי על חברת פנדורה באתרים Yahoo! Finance • MarketWatch • CNN Money • Bloomberg Business (באנגלית)
* פנדורה, בגוגל פיננסים

הערות שוליים
------------

1. ↑
2. ↑  Rachlin, Natalia (6 בדצמבר 2011). "A Danish Fairy Tale Gone Awry". *New York Times*. `{{cite news}}`:  (עזרה)
3. ↑  Lieber, Chavie (23 באוגוסט 2016). "The Charmed Life of Pandora". *Racked*. Vox Media. נבדק ב-24 באוגוסט 2016. `{{cite news}}`:  (עזרה)
4. ↑  Arnold, Martin (5 באוקטובר 2010). "Pandora shares leap on Copenhagen debut". *Financial Times*. `{{cite news}}`:  (עזרה)
5. ↑  אתר למנויים בלבד פנדורה, חברת התכשיטים הגדולה בעולם, תמכור יהלומי מעבדה בלבד, באתר TheMarker‏, 5 במאי 2021
**פפאף** (PFAFF) היא אחת מיצרניות מכונות התפירה הגדולות והוותיקות ביותר. ג'ורג' מיכאל פפאף ייסד את החברה בשנת 1862 בעיר קייזרסלאוטרן שבגרמניה, שם נמצא בסיס החברה עד היום. חברת פפאף מעסיקה היום כ-260 עובדים במחלקות פיתוח, שיווק, ייצור וניהול ומוצרי החברה נמכרים ברחבי העולם.

היסטוריה
--------

### הקמת החברה

החברה הוקמה על ידי ג'ורג' מיכאל פפאף (1823 - 1893) שהיה יצרן כלי נשיפה באותה תקופה. ב-1862 נמכרה מכונת התפירה הראשונה של פפאף ובערך 10 שנים לאחר מכן ויתר ג'ורג' מיכאל פפאף על ייצור כלי נשיפה ופיתח את החברה לחברה מובילה בייצור מכונות תפירה אשר מכרה כמה אלפי מכונות בשנה. ב-1885, במטרה להתפשט לשווקים חדשים, פתח פפאף משרד מכירות בלונדון. המפעל בקייזרסלאוטרן המשיך לגדול עד שבשנת 1891 העסיקה החברה כ-400 עובדים ומכרה סביב 25,000 מכונות בשנה.

לאחר מותו של גיאורג מיכאל פפאף בשנת 1893, השתלט בנו הבכור, ג'ורג' פפאף, על החברה. תחת הנהגתו החברה גדלה עוד יותר והמשיכה להרחיב את העבודה ואת שוקי היעד. עד מותו של ג'ורג' פפאף הבן ב-1917, החברה כבר ייצאה את מוצריה ל-64 מדינות. אחותו של ג'ורג' הבן השתלטה על החברה לאחר מותו והנהיגה מדיניות רווחה לעובדי החברה שכללה אפילו שיכון מגורים לעובדיה. בשנת 1926, קיבל את המושכות קרל פפאף, קרוב משפחה נוסף. החברה גדלה והעסיקה עד ל-2,600 אנשים. המפעל ייצר 300 מכונות ביום, וב-1936 יוצרה מכונת התפירה מספר 3,000,000 של פפאף.

### נקודות ציון משמעותיות נוספות

* 1960 - חברת פפאף החלה להיסחר בבורסת המניות של פרנקפורט תחת השם GM Pfaff AG.
* 1960 - פיתוח המכונה הראשונה עם קוצץ חוט.
* 1960 - ההשקה הראשונה של מכונה ללא שמן לעבודת יבשות במהירות גבוהה.
* 1967 - השקה של מכונת הזיג-זג הראשונה עם עד 6,000 תפרים לדקה.
* 1968 - הצגה ראשונית של מכונה המחברת כיסים לג'ינס בצורה אוטומטית.
* 1973 - השקת המכונה הראשונה בעולם המאפשרת תכנות של קווי המתאר.

### קבוצת זינגר/פפאף ו-VSM

משנות ה-80 החברה נקלעה לקשיים בעקבות משבר הלבשה עולמי. בשנת 1997 מכר מחזיק המניות העיקרי של החברה את חלקו לחברת זינגר (Singer) המתחרה וכך נוצרה הקבוצה זינגר/פפאף

Singer/Pfaff-Group.

בין השנים 1999 ו-2001 חברת פפאף התפרקה לשתי חברות, חברה המייצרת ומשווקת מכונות תפירה ביתיות אשר משתמשת בשם המותג PFAFF, וחברה המייצרת ומשווקת מכונות תעשייה הנקראת PFAFF Industrial.

באותו הזמן הצטרפה לקבוצה זינגר/פפאף חברת ענק נוספת שוודית הנקראת הוסקוורנה (Husqvarna Viking). ביחד שלוש החברות נקראות VSM.

לקריאה נוספת
------------

* אתר PFAFF למכונות ביתיות (אורכב 23.09.2014 בארכיון Wayback Machine)
* אתר PFAFF Industrial למכונות תעשייה

קישורים חיצוניים
----------------

ויקישיתוף מדיה וקבצים בנושא **פפאף** בוויקישיתוף
* 

* אתר האינטרנט הרשמי של פפאף

* אתר האינטרנט הרשמי של פפאף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1151130079
* VIAF: 1361151717049313900005
* WorldCat (עם VIAF): 1361151717049313900005

 |
**אפרים (אפי) בילבסקי-ירדן** (באנגלית: **Efraim Bilavsky**; נולד ב-12 בינואר 1974) הוא מומחה לרפואת ילדים ולמחלות זיהומיות, מנהל היחידה למחלות זיהומיות בבית החולים שניידר. בילבסקי הוא פרופסור מן המניין לרפואת ילדים בפקולטה לרפואה באוניברסיטת תל אביב.

ביוגרפיה
--------

נולד ברמת גן. למד בבית הספר תיכון חדש בתל אביב. שירת כקצין שלישות במפקדת חילות השדה. 

בשנת 1997 נרשם ללימודי רפואה באוניברסיטת תל אביב. השלים את לימודיו כסטאז'ר מצטיין בבית חולים השרון בפתח תקווה והתמחה ברפואת ילדים בבית החולים שניידר בין השנים 2005 ל-2010.
בהמשך עבר התמחות במחלות זיהומיות בבית החולים איכילוב בין השנים 2010 ל-2012, וחזר כמומחה למחלות זיהומיות וכרופא בכיר למחלקת ילדים ג' בשניידר בשנת 2013. משנת 2022 הוא משמש בתפקיד מנהל היחידה למחלות זיהומיות בבית החולים שניידר.

בעברו שימש בילבסקי בתפקיד גזבר החברה הישראלית לפדיאטריה קלינית וכראש החוג לרפואת ילדים באוניברסיטת תל אביב.

אפי בילבסקי נשוי לרופאת הילדים חבצלת ירדן-בילבסקי. לזוג שלושה ילדים. מתגורר בהרצליה.

פרסומים
-------

אפי בילבסקי פרסם יותר ממאה מאמרים מדעיים. תחום מחקרו העיקרי הוא זיהום מולד בווירוס הציטומגלו.

אתר האינטרנט
------------

בשנת 2019 הקים אתר לרפואת ילדים בעברית בשם "דוקטור אפי", במטרה להנגיש את תחום רפואת הילדים להורים ולילדים. האתר זוכה לכניסות ולצפיות רבות.

קישורים חיצוניים
----------------

 אתר האינטרנט הרשמי של אפרים בילבסקי

* פרופ' אפי בילבסקי, ‏חיסון בני נוער לקורונה: הדילמה היא רק של ההורים, באתר גלובס, 24 ביוני 2021
* פרופ' אפי בילבסקי עונה על שאלות של ילדים בנושא קורונה, סרטון באתר יוטיוב

הערות שוליים
------------

1. ↑  פרופ' אפרים בילבסקי, באתר הפקולטה לרפואה, אונ' תל אביב, ‏נלקח ב-9 בינואר 2024
2. ↑  אלכסנדרה לוקש, אדיר ינקו, בעקבות מות הילד מ"החיידק האלים": "ממליץ לחסן תינוקות בני פחות משנה", באתר ynet, 4 בינואר 2023
3. ↑  BILAVSKY, pubmed, ‏נלקח ב-9 בינואר 2024
4. ↑  סיכום שנת 2023 - אתר דר' אפי, באתר רפואת ילדים - האתר המקיף בישראל | ד"ר אפי בילבסקי, ‏1 בינואר 2024
**סמואל הוסקינס "סם" מריל** (באנגלית: **Samuel Hoskins "Sam" Merrill**; נולד ב-15 במאי 1996) הוא כדורסלן אמריקאי המשחק בקבוצת קליבלנד קאבלירס מליגת ה-NBA, בעמדת הקלע.

ביוגרפיה
--------

### נעורים וקריירת מכללות

מריל נולד באלבקרקי שבניו מקסיקו, וגדל בבאונטיפול שביוטה. לאחר לימודיו התיכוניים נשלח מטעם הכנסייה המורמונית לשליחות מיסיונרית בת שנתיים בניקרגואה.

בין השנים 2012–2016 למד באוניברסיטת המדינה של יוטה, ולאורך תקופתו בקבוצת הכדורסל שלה העמיד ממוצעים של 16.8 נקודות, 3.6 אסיסטים ו-3.6 ריבאונדים למשחק.

### קריירה מקצועית

מריל נבחר בבחירה ה-60 והאחרונה של דראפט ה-NBA‏ 2020 על ידי ניו אורלינס פליקנס, ומיד הועבר בטרייד למילווקי באקס. בסיום עונת הרוקי שלו זכה עם הבאקס באליפות ה-NBA, לאחר שגברו על פיניקס סאנס בסדרת הגמר. לאורך הפלייאוף שותף מריל ב-8 משחקים בלבד, וקלע 5 נקודות בסך הכול.

באוגוסט 2021 הועבר יחד עם שתי בחירות דראפט עתידיות (סיבוב שני) לממפיס גריזליס, תמורת גרייסון אלן. בינואר 2022, לאחר שישה משחקים בממפיס, שוחרר מהקבוצה.

באוקטובר 2022 הצטרף לקליבלנד צ'ארג' מליגת הפיתוח של ה-NBA, וב-22 משחקיו בקבוצה קלע 18.4 נקודות בממוצע למשחק, ב-44.1% קליעה לשלוש.

במרץ 2023 חתם על חוזה בקליבלנד קאבלירס. ב-18 בדצמבר 2023 קבע שיא קריירה של 19 נקודות במשחק מול יוסטון רוקטס, ויומיים לאחר מכן שבר את שיאו כשקלע 27 נקודות (עם 8 שלשות) מול יוטה ג'אז.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | מילווקי | 30 | 2 | 7.8 | 0.444 | 0.447 | 1.000 | 1.0 | 0.7 | 0.3 | 0.0 | 3.0 |
| 2021/2022 | ממפיס | 6 | 0 | 9.7 | 0.333 | 0.304 | 0.500 | 1.2 | 0.7 | 0.0 | 0.0 | 4.2 |
| 2022/2023 | קליבלנד | 5 | 0 | 11.8 | 0.409 | 0.278 | 1.000 | 1.8 | 1.0 | 0.8 | 0.0 | 5.0 |
| **קריירה** |  | 41 | 2 | 8.5 | 0.415 | 0.375 | 0.800 | 1.1 | 0.7 | 0.3 | 0.0 | 3.4 |

### בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | מילווקי | 8 | 0 | 3.8 | 0.286 | 0.200 | 0.000 | 0.6 | 0.1 | 0.5 | 0.0 | 0.6 |
| **קריירה** |  | 8 | 0 | 3.8 | 0.286 | 0.200 | 0.000 | 0.6 | 0.1 | 0.5 | 0.0 | 0.6 |

קישורים חיצוניים
----------------

ויקישיתוף מדיה וקבצים בנושא **סם מריל** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. ↑  Grizzlies acquire Sam Merrill and two future second round picks from Bucks
**אבו עומאר** (באנגלית: **Abu Omar**, בערבית: **أبو عمر**) הוא סרט קולנוע ישראלי משנת 2021 שנכתב ובוים על ידי רוי קריספל. הסרט מגולל את סיפורו של סאלח, פלסטיני המנסה לחזור אל ביתו בשטחים עם גופת בנו מבית חולים ישראלי ונתקל במירי, בחורה ישראלית בהיריון המחליטה לנסות לסייע לו. הסרט הופק על ידי איתי תמיר ולילה סרטים והוקרן במספר פסטיבלים ברחבי העולם.

זהו סרט הביכורים של רוי קריספל בכיכובם של קייס נאשף, שני ורצ'יק ומיקי ליאון וזיכה את נאשף בפרס השחקן הטוב ביותר בפסטיבל רבאט במרוקו. זהו הסרט הישראלי הראשון שהשתתף בתחרות רשמית בפסטיבל סרטים בצפון אפריקה.

תקציר העלילה
------------

מפגש בלתי אפשרי בין מירי, בחורה ישראלית הריונית לבין סאלח מוכה האבל שנושא את גופת בנו הפעוט, עומאר, בתיק ספורט. לאחר שעומאר בן השנתיים מת ממחלה בבית חולים ישראלי, מנסה אביו סאלח להחזירו לקבורה בכפרו בגדה. עם זאת, בית החולים אינו יכול לעזור בהסעת הגופה וסאלח נאלץ לצאת לדרך לבדו. במחסום, הוא מגלה שעקב עוצר לזמן בלתי מוגבל הוא אינו מורשה להיכנס לשטחים. חסר אונים ומבולבל, הוא עולה על האוטובוס הראשון שהוא נתקל בו ומגיע לעיירה נידחת בדרום. הוא נכנס אל שירותי הנשים על מנת לרחוץ את גופת בנו ופוגש שם את מירי. באותו רגע גומלת החלטה בליבה לעזור לו להביא את בנו לקבורה בכפר. המפגש האקראי הזה יוציא את השניים אל מסע סוריאליסטי מר-מתוק בנבכי החברה הישראלית ובדרך, יאלץ את סאלח לעבור את תהליך הפרידה מבנו.

צוות שחקנים
-----------

| שם שחקן/ית | שם הדמות |
| --- | --- |
| קייס נאשף | סאלח |
| שני ורצ'יק | מירי |
| מיקי ליאון | יואב |
| הילה מצקר-הלוי | ליה |
| טל ברטוב | עתליה |

הפקה
----

| תפקיד | שם |
| --- | --- |
| מפיק | איתי תמיר |
| במאי | רוי קריספל |
| תסריטאי | רוי קריספל |
| צלם | מתן בללתי |
| עורך | עוז גוטמן |
| מעצב פסקול | מיכאל גורביץ' |
| עיצוב אמנותי | תמר גדיש |
| מפיק בפועל | עמי ליבנה |
| ליהוק | דין קריספל ואבי מלכה |
| מקליט | דניאל מועלם |
| הלבשה | יהלי אביכזר |
| איפור | נטע שושן |
| ע. במאי | גיא שובל |

הסרט הופק בתמיכת הקרן החדשה לקולנוע וטלוויזיה.

הכרה בינלאומית ופרסים
---------------------

הסרט הוקרן בבכורה עולמית בחודש נובמבר 2020 במסגרת פסטיבל הקולנוע הבינלאומי בטוקיו. לאחר מכן, השתתף בתחרות הרשמית בפסטיבל הסרטים בשנגחאי 2021 והוקרן בבכורה אירופית בפסטיבל הסרטים במוסקבה. את בכורתו הישראלית ערך בספטמבר 2021 בפסטיבל הסרטים הבינלאומי חיפה. הסרט זכה להפצה עולמית בין היתר ב-HBO אירופה.

כמו כן, זכה הסרט במספר פרסים:

* פרס הבימוי בפסטיבל איסקייה, איטליה 2021
* פרס תא המבקרים ברוסיה בפסטיבל קאזאן 2021
* ציון לשבח של חבר השופטים בפסטיבל טרטיו מילניו ברומא 2021.
* פרס השחקן הטוב ביותר לקייס נאשף בפסטיבל רבאט במרוקו.

קישורים חיצוניים
----------------

* "אבו עומאר", במסד הנתונים הקולנועיים IMDb (באנגלית)
* טריילר הסרט
* אבו עומאר בפסטיבל טוקיו
* אבו עומאר בפסטיבל מולודיסט קייב
* אבו עומאר בפסטיבל הסרטים במוסקבה
* ביקורת סרט מאיטליה

הערות שוליים
------------

1. 1 2  אבו עומאר, באתר פסטיבל הסרטים הבינלאומי ה-39 חיפה
2. 1 2  אבו עומאר, באתר אתוס
3. ↑  אבו עומאר - NFCT, באתר nfct.org.il, ‏2020-12-03
4. ↑  אבו עומאר, באתר סינמטק תל אביב
פירוש נוסף ערך זה עוסק בספרו של אלעזר מנחם מן שך. אם התכוונתם לספרו של הרב אליעזר בן יואל הלוי, ראו בערך המחבר.

**אבי עזרי** הוא ספר חידושים, שנכתב על ידי הרב אלעזר מנחם מן שך על ספר היד החזקה של הרמב"ם.

על הספר
-------

ספר זה נכתב בסגנון עיוני ישיבתי על פי אסכולת בריסק, ומתמקד בתירוץ קושיות וסתירות בדברי הרמב"ם וכן בנפקא מיניה למעשה.

הרב שך החל בכתיבת הספר בהיותו תלמיד ישיבת סלוצק, והחל בהוצאתו לאור לאחר עלותו לארץ ישראל. בספר ישנן הסכמות מהרב איסר זלמן מלצר ומהרב יצחק זאב הלוי סולובייצ'יק. הספר התפרסם והוא נלמד בעולם הישיבות, בעיקר הליטאי.

חלקי הספר והוצאתו
-----------------

הכרך הראשון הוא על חלקי נשים וקדושה, נדפס בירושלים בשנת ה'תש"ח.
הכרך השני על סדרי נזיקין, קנין, משפטים ושופטים, נדפס בשנת ה'תשט"ז. לאחר מכן נוספו עוד שני כרכים, האחד על סדרי מדע אהבה וזמנים, והאחר על הפלאה, זרעים, טהרה עבודה וקרבנות.

לאחר שהשלים המחבר את הוצאת הספר, הדפיס עוד מחידושיו בארבע מהדורות נוספות שיצאו לאור בכרכים נפרדים על כל סדר הרמב"ם. בשנת ה'תשנ"ב אוחדו כל המהדורות השונות ונדפסו במהדורה אחת בארבעה כרכים גדולים, ומאז נדפס במספר מהדורות.

על שם הספר קרוי רחוב אבי עזרי במודיעין עילית ורמת אבי עזרי בבית שמש. בשכונת רמת אבי עזרי בבית שמש קיימת כיכר המקושטת במיצד המדמה את סדרת הספרים.

הערות שוליים
------------

1. ↑  מפת רחוב אבי עזרי, באתר בזק
2. ↑  איציק ברנדויין, עם מיצג של ספריו: כיכר "אבי עזרי" על שם הרב שך נחנכה בבית שמש, באתר ערוץ 7, 3 באפריל 2023.
**טבע דלי** (בכיתוב לועזי: **TEVA DELI**) היא חברה ישראלית, המייצרת מוצרי מזון טבעוניים, הנחשבת לאחת היצרניות הבולטות בתחום ואחת החלוצות בנושא בישראל. מפעל החברה ממוקם בדימונה וקהילת העבריים מדימונה שותפה להכנת המאכלים. פעילות החברה החלה בשנת 1998, במטרה לייצר מוצרי מזון שתהליך הכנתם אינו פוגע בסביבה ובבעלי חיים.

נכון לשנת 2021 מוצרי החברה משווקים ברחבי ישראל ברשתות מרכולים, המחזיקות מחלקות "טבע". נכון לשנת 2016 לחברה 60 עובדים ומחזור המכירות השנתי הממוצע שלה עומד על מיליוני שקלים אחדים.

הפעילות של "טבע דלי" הוא שיתוף פעולה של בן קוליה, שותף ומנהל המפעל, מקהילת העבריים מדימונה ודניאל אדם מירושלים.

היסטוריית החברה
---------------

תחילת דרכה של החברה בשנת 1998 בייצור מוצרי טופו וגבינות סויה. בשנת 2005 החלה החברה לפתח מוצרים טבעוניים שלא על בסיס סויה.

המוצרים החדשים התבססו על חומרי גלם מבוססי גלוטן כגון סייטן, שמהם הוכנו תחליפי מנות פופולריות כמו שווארמה, בולונז וקבב וכן על חומרי גלם כגון קטניות מונבטות, פשתן ואורז מלא, מהם הוכנו המבורגרים.

בשנת 2010 נעשו שינויי עיצוב וקווי מוצרים והחברה הוציאה לקהל הלקוחות את קווים מעודכנים של מנות עיקריות[דרושה הבהרה].

בורגר ה-BBQ של החברה יצא בתחילת 2012 והתפרסם לראשונה באירוע יום העצמאות הראשון של עמותת ויגן פרנדלי.[דרוש מקור][דרושה הבהרה]

עד לשלב זה מכירות החברה היו בהיקף קטן יחסית, אולם בשנים שלאחר מכן החלה לפעול בקנה מידה גדול יותר, לרבות הפצה קבועה ברשתות המזון, המחזיקות מחלקות מזון רלוונטיות דוגמת שופרסל גרין או עדן טבע מרקט.

בשנת 2013 החלה רשת דומינו'ס פיצה בישראל לשווק פיצה עם תחליף גבינה טבעוני עשוי סויה שמיוצר על ידי "טבע דלי". בשנת 2019 השיקה רשת בורגר ראנץ' המבורגר טבעוני שפותח בשילוב חברת "טבע דלי".

קישורים חיצוניים
----------------

* 

* אתר האינטרנט הרשמי של טבע דלי
* טבע דלי, ברשת החברתית פייסבוק
* גיל קליאן, "למרות ההייפ השוק הטבעוני קטן, וזה אומר שצריך להמר", באתר כלכליסט, 4 במאי 2016

הערות שוליים
------------

1. 1 2 3 4 5  גיל קליאן, "למרות ההייפ השוק הטבעוני קטן, וזה אומר שצריך להמר", באתר כלכליסט, 4 במאי 2016
2. ↑  מערכת mako green, ‏מנגל טבעוני: עושים סדר בתחליפי הבשר, באתר ‏מאקו‏, 11 באפריל 2021
3. ↑  מירב קריסטל, דומינוס פיצה החלה למכור פיצה טבעונית, באתר ynet, 16 בדצמבר 2013
4. ↑  מיכל רז-חיימוביץ', ‏"כל השחקנים הגדולים מבינים שקהילת הטבעונים היא מנוע צמיחה שאי-אפשר להתעלם ממנו יותר", באתר גלובס, 29 באוגוסט 2019
איירבוס A320neo של החברה
**פרונטיר איירליינס** (באנגלית: **Frontier Airlines**) היא חברה לטיסות חסך אמריקאית, שבסיסה הראשי נמצא בנמל התעופה הבינלאומי של דנוור. שמה של החברה זהה לחברת תעופה שפעלה בנמל התעופה של דנוור בין השנים 1950–1986. החברה מקיימת טיסות למעל 100 יעדים בארצות הברית והמדינות השכנות.

היסטוריה
--------

החברה נוסדה בפברואר 1994, במטרה לנצל את המחסור בטיסות בנמל התעופה של דנוור, שנוצר לאחר סגירת בסיס חברת קונטיננטל איירליינס בשנה הקודמת. החברה החלה את פעילותה בחודש יולי של אותה השנה באמצעות מטוסי בואינג 200–737, שהופעלו בין דנוור לערים בדקוטה הצפונית.

בתחילת שנות ה-2000 עבר צי המטוסים של החברה חידוש, ולשירות הוכנסו מטוסי איירבוס A318, איירבוס A319, ובואינג 300–737. באותה תקופה כבר נפרסה רשת הקווים של החברה לאורך כל ארצות הברית. בשנת 2005 הוציאה החברה את מטוסי הבואינג 737 האחרונים משירות, וצי המטוסים שלה עבר להתבסס על מטוסי איירבוס בלבד.

בשנת 2008 נקלעה החברה לקשיים כלכליים, ועברה תהליך של פשיטת רגל (צ'פטר 11), במסגרתו, נרכשה החברה על ידי חברת ההחזקות "ריפבליק איירוויז". בשנת 2010 אוחדה החברה עם חברת בת אחרת של ריפליק איירוויז - "מידווסט איירליינס", בשם של פרונטיר איירליינס.

בשנת 2013 נרכשה החברה על ידי חברת ההחזקות "אינדיגו פרטנרס", שהסבה את החברה לחברה לטיסות חסך.

צי המטוסים
----------

צי המטוסים של החברה נכון לפברואר 2019:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| Y | סה"כ |
| איירבוס A319-100 | 8 | — | 150 | 150 | בתהליכי יציאה משירות |
| איירבוס A320-200 | 21 | — | 186 | 186 |  |
| איירבוס A321-200 | 21 | — | 230 | 230 |  |
| איירבוס A320neo | 32 | 148 | 186 | 186 |  |
| איירבוס A321neo | — | 34 | 240 | 240 |  |
| סה"כ | 82 | 182 |  |

קישורים חיצוניים
----------------

ויקישיתוף מדיה וקבצים בנושא **פרונטיר איירליינס** בוויקישיתוף
* 

* אתר האינטרנט הרשמי של פרונטיר איירליינס (באנגלית)
* פרונטיר איירליינס, ברשת החברתית פייסבוק

* פרונטיר איירליינס, ברשת החברתית אקס (טוויטר)

* פרונטיר איירליינס, ברשת החברתית אינסטגרם

הערות שוליים
------------

1. ↑  פרטי צי המטוסים של פרונטיר איירליינס, באתר airfleets.net (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7621743-7

 |
**טעמן שיווק מזון בע"מ**, המוכרת במותג **טעמן**, היא חברה פרטית ישראלית העוסקת בייצור, ייבוא ושיווק מוצרי מזון לשוק הקמעונאי בישראל, וכן בייצוא מוצרי מזון.

המרכז הלוגיסטי של החברה, באזור התעשייה מישור אדומים, כולל 7,000 מ"ר של מחסנים ומלווה במערך הפצה. לפי אתר החברה, היא מייצאת מוצרי מזון לכשלושים מדינות ברחבי העולם.

היסטוריה
--------

בשנת 1995 מיתג איש העסקים הירושלמי, יהודה חיים, את חברת ההפצה הקטנה שהקים בשוק מחנה יהודה ב-1978 ושעסקה בשיווק שמן, וקבע את שם המותג "טעמן". החברה החלה לייבא שמן זית מספרד, ולהפיצו למרכולים ברחבי ישראל. תחת תת-המותג "מטעמית" שיווקה החברה מספר מועט של מוצרי מזון אחרים.

בשנים הבאות התרחבה החברה באמצעות חוזי ייבוא וחוזים עם מפעלי מזון בישראל, שבזכותם יכלה להציע קו מוצרים רחב יותר.

מנהלי החברה כיום הם בניו של יהודה, שלום ודרור.

במרץ 2023 רכשה החברה את הפעילות העסקית של "טחינה הנסיך" לאחר שזו נקלעה לקשיים כספיים.

בשנת 1997 הקימה קבוצת "טעמן" חברת בת בשם "טעמן נדל"ן" שעוסקת ביזמות נדל"ן בפרויקטים משותפים בירושלים ובמודיעין. בשנת 2015 רכשה טעמן נדל"ן את מתחם בית החולים ביקור חולים.

חברת "טעמן" מחזיקה ב-50% מחברת שי אודם בע"מ, המחזיקה 38.44% מחברת ישראייר גרופ בע"מ, שבבעלותה חברת ישראייר.

קישורים חיצוניים
----------------

* אתר האינטרנט הרשמי של טעמן
* אתר החברה "טעמן נדל"ן"
* נתי טוקר, קניות: המותג הכי זול שאתם לא מכירים, באתר TheMarker‏, 5 באוגוסט 2011
* נורית קדוש, האחים חיים מנהלים מו"מ לרכישת ויליפוד מגורטבוי תמורת 12 מיליון דולר, באתר כלכליסט, 16 באוגוסט 2016
* אתר למנויים בלבד שוקי שדה, "רמי לוי של החרדים" מסתער על השוק החילוני, באתר TheMarker‏, 26 באוגוסט 2016

הערות שוליים
------------

1. ↑  ליטל דוברוביצקי, ביהמ"ש אישר מכירת טחינת הנסיך לטעמן ב-11 מיליון שקל, באתר כלכליסט, 15 במרץ 2023
2. ↑  ישראייר גרופ בע"מ - דוח תקופתי לשנת 2022, באתר "מאיה"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011219008305171

 |
**טקדה** היא חברת תרופות יפנית.

היסטוריה
--------

ב-1781 החל צ'וביי טקדה בפעילות מכירת צמחי מרפא יפניים וסיניים מסורתיים באוסקה. במחצית השנייה של המאה ה-19 החל העסק בייבוא תרופות מהעולם המערבי. ב-1914 נוסדה חטיבת מחקר עצמאית והחברה החלה לשווק את מוצריה גם מחוץ ליפן. לאחר מלחמת העולם השנייה הקימה החברה את המפעל השני שלה על חורבות הבסיס הצבאי הימי היקארי. ב-1949 הונפקו מניות החברה בבורסה בטוקיו ובאוסקה. ב-1985 הוקמה בארצות הברית חברת TAP Pharmaceuticals Inc שיתוף פעולה בין טקדה למעבדות אבוט.

הקבוצה כוללת נכון ל-2020 מעל 150 חברות מאוחדות ומסונפות, בהן חברת שייר שנרכשה ב-2019 תמורת כ-62 מיליארד דולר.

אתרי הייצור של החברה ממוקמים ביפן (טוקיו, אוסקה, שונאן, היקארי), ארצות הברית (פאלו אלטו, סן דייגו, דירפילד, בוסטון, בוזמן, מדיסון, פורט קולינס), ברזיל (ריו דה ז'ניירו), אנגליה (קיימברידג', לונדון), גרמניה (סינגן), שווייץ (ציריך), סין (גואנגג'ואו, שאנגחאי), סינגפור.

אתרי המחקר והפיתוח של החברה ממוקמים ביפן (אוסקה, היקארי), איטליה, אירלנד, גרמניה, אוסטריה, דנמרק, בלגיה, נורווגיה, פולין, רוסיה, סין, אינדונזיה, מקסיקו, ברזיל, ארגנטינה, קולומביה, אסטוניה והודו.

ב-2014 הוקמה שלוחת שיווק ומכירה בישראל (טקדה ישראל בע"מ).

קישורים חיצוניים
----------------

ויקישיתוף מדיה וקבצים בנושא **טקדה** בוויקישיתוף
* 

* אתר האינטרנט הרשמי של טקדה
* טקדה, ברשת החברתית אקס (טוויטר)
* טקדה ישראל

* מידע עסקי על חברת טקדה באתרים Yahoo! Finance • MarketWatch • CNN Money • Bloomberg Business (באנגלית)
* טקדה, בגוגל פיננסים

* טקדה, באתר Crunchbase (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007382086105171
* CiNii: DA07250039
* ISNI: 0000 0001 0673 6017
* LCCN: n81133797
* NDL: 00304277
* VIAF: 153620051
* WorldCat: lccn-n81133797

 |
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

החברה האוסטרית **יוליוס מיינל** נוסדה בווינה בשנת 1862 על ידי יוליוס מיינל הראשון (ברובע הראשון, ליד פליישמרקט). בתחילה סיפקה החברה רק פולי קפה ירוקים, ולאחר מכן הציעה גם קפה קלוי טרי. הסימן המסחרי שלה עוצב על ידי יוזף בינדר, שיצר את "כושי-מיינל", ראש ילד כהה עור החובש תרבוש אדום, על רקע צהוב.

בשנת 1938 בעל השליטה בחברה יוליוס מיינל השלישי עזב את אוסטריה ביחד עם אשתו היהודיה בגלל רדיפות הנאצים, שהכריזו על המשפחה כולה כ"אויבי הרייך". מאז המשפחה מתגוררת בבריטניה. כיום החברה מנוהלת על ידי יוליוס מיינל החמישי שעבר להתגורר בפראג.

מטה החברה ממקום בווינה, ביוליוב מיינל גאסה. בצמוד למטה נמצא מפעל הקפה של החברה. בשנת 2005 נפתח מפעל נוסף בויצ'נצה.

מיינל ב-Graben
--------------

הסניף הווינאי המפורסם ברחוב Am Graben 19 הוגדל ושופץ בשנת 2000, וימשיך לתפקיד כמעדניית *מיינל בגראבן*. תיירים רבים פוקדים את הסניף. במזרח אירופה, רשת הסניפים הקיימת נמכרה ברובה: ב-1999 הונגריה (ל-Delhaize בבלגיה) וב-2005 צ'כיה (ל-Ahold). רק מספר סניפים בפולין עדיין פועלים. הועלה רעיון בשנת 2000, לפתוח חנות דומה לזו שב-Graben בווינה, בכיכר האדומה במוסקבה או במינכן. בארצות הברית פועלות שלוש חנויות, שלושתן בחלק הצפוני של שיקגו, אילינוי.

המבחר בחנות המותג גדל משמעותית, ואיתו גם השתפרה האיכות הכללית. טווח המחירים גדל גם הוא, במיוחד בקטגוריות התה, הקפה, ריבות, ממתקים, יין ואלכוהול, אולם קיימים גם פריטי נוסטלגיה כגון פוסטרים ומתנות.

המסעדה זכתה בשנת 2004 על ידי גו-מיו בשלוש מצנפות. החל משנת 2010 שף המסעדה הוא מטין יורסטוון הידוע, וזכה ב-2012 במצנפת גו-מיו הראשונה שלו.

קישורים חיצוניים
----------------

ויקישיתוף מדיה וקבצים בנושא **יוליוס מיינל** בוויקישיתוף
* אתר האינטרנט הרשמי של יוליוס מיינל
* יוליוס מיינל, ברשת החברתית פייסבוק

* יוליוס מיינל, ברשת החברתית אינסטגרם

* יוליוס מיינל, ברשת החברתית LinkedIn

* יוליוס מיינל, סרטונים בערוץ היוטיוב
* האתר האמריקאי
* מיינל בגרבן

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NKC: kn20050518029
* VIAF: 136740534
* WorldCat: viaf-136740534

 |
**יומן אקסטנשנס בע"מ** (באנגלית: **Human Xtensions**) היא חברה ציבורית ישראלית העוסקת בפיתוח וייצור של מכשור רפואי לביצווע ניתוחים זעיר-פולשניים בחלל הבטן.

היסטוריה
--------

החברה נוסדה בינואר 2012 על ידי ד"ר תמר פרנקל (מנכ"ל החברה), זיו טמיר ומרדכי שולב. תחילה נכתב שם החברה Human Extensions, וביולי 2017 שונה לכתיב הנוכחי, Human Xtensions. בנובמבר 2020 גייסה החברה 158.7 מיליון ש"ח בהנפקת מניותיה בבורסה לניירות ערך בתל אביב.

החברה מפתחת ומייצרת מכשור רפואי ונמצאת בשלב ראשוני של מסחור מוצריה. החברה פיתחה מערכת לחדר ניתוח בשם HandX, הנשלטת על-ידי המנתח, לעריכת ניתוחים זעיר-פולשניים (לפרוסקופיים) בחלל הבטן, כגון ניתוחי בקע, פרוקטולוגיה וכריתת רחם. המערכת כוללת שלושה מודולים עיקריים:

* מודול הפעלה ושליטה – מוחזק בידי המנתח ובאמצעותו הוא שולט בכלי הקצה.
* מודול הנעה – מתרגם את האותות שהתקבלו כתוצאה מתנועות הידיים של המנתח לפקודות מכניות.
* מודול כלי קצה – מתחברת בצידה האחד ליחידת ההנעה ובצידה השני כוללת יחידות קצה (כגון מחזיק מחט ותופסן, בעלות מפרק עם דרגות

חופש תנועה, המוחדרות לגוף המטופל. כלי הקצה מוחלפים לאחר כל פרוצדורה.
החברה מציינת כי "המערכת שפותחה על-ידי החברה מציעה פתרון של ניתוח כירורגי בשיטת לפרוסקופיה חכמה המשלב בין היתרונות הכלכליים של פרוצדורות לפרוסקופיות לבין היתרונות הטכנולוגיים של ניתוחים רובוטיים המאפשרים לבצע פרוצדורות מורכבות". במרץ 2018 קיבלה החברה אישור מה-FDA ובאוגוסט 2018 קיבלה אישור לסימון CE. בפברואר 2021 קיבלה החברה את אישור ה-FDA לשיווק כלי קצה מתכלה שפותח על-ידיה, Monopolar Hook. החברה עוסקת בפיתוח דור שני, בשם HandX-AI, של המוצר העיקרי שלה.

בשנת 2019 החלה החברה בשיווק מסחרי של מוצריה, דרך חברת Aesculap AG שהיא המפיץ הבלעדי של מוצרי החברה באירופה. משבר מגפת הקורונה הביא לצמצום בהפצת מוצרי החברה, עקב מגבלות התנועה באירופה והפניית תקציבי רפואה למאבק במגפה. המפיצה הבלעדית בישראל וברשות הפלסטינית היא חברת צ.מ.ל. מדיקל בע"מ. לחברה הסכמי הפצה גם במצרים ובאוסטרליה.

במחצית הראשונה של 2021 ירדו הכנסותיה בחדות, ל-1.1 מיליון ש"ח, בהשוואה ל-18.8 מיליון ש"ח בתקופה המקבילה בשנת 2020.

קישורים חיצוניים
----------------

* אתר האינטרנט הרשמי של יומן אקסטנשנס
* יומן אקסטנשנס בע"מ, באתר הבורסה לניירות ערך בתל אביב
* יומן אקסטנשנס בע"מ, באתר "מאיה"

* יומן אקסטנשנס בע"מ, באתר גלובס
* יומן אקסטנשנס, באתר Crunchbase (באנגלית)

הערות שוליים
------------

1. 1 2 3 4 5  יומן אקסטנשנס בע"מ: נתונים כספיים באתר מאי"ה.
2. ↑  צלי גרינברג‏, ציוד רפואי: המניה שנסקה עד שהתרסקה, באתר וואלה!‏, 22 באוגוסט 2021

| **מניות מדד תל אביב ביומד** |
| --- |
| (נכון ל-23 בנובמבר 2022) |
| 

|  |
| --- |
| אבוג'ן • אופקו הלת' • אורמד • אייסקיור מדיקל • אינטרקיור • אלמדה ונצ'רס • אנדימד • אנלייבקס • אפיטומי מדיקל • בונוס ביוגרופ • ביו ויו • ביוליין • בריינסוויי • די.אן.איי ביומד • טבע • טוגדר פארמה • יומן אקסטנשנס • כלל ביוטכנולוגיה • ליניאג' • מטריסלף • סופווייב מדיקל • פלסאנמור • פרוטליקס • פרפל ביוטק • קומפיוג'ן • קמהדע • קפיטל פוינט • קנבוטק • רקח • שיח מדיקל • תיקון עולם |

 |
**יקב אדיר** הוא יקב בוטיק ישראלי הממוקם בפארק תעשיות רמת דלתון.

יינן היקב הוא אבי רוזנברג.

היין מיוצר על בסיס כרמים שנשתלו בשנות ה-80 ובשנות ה-90 של המאה ה-20 בגליל העליון, בגובה 870 מטר מעל פני הים.

היסטוריה
--------

היקב הוקם ב-2003 במושב כרם בן זמרה על ידי שתי משפחות, רוזנברג ואשכנזי, ממקימי היישוב.
משפחת אשכנזי עלתה מטורקיה ומשפחת רוזנברג הגיעה מרומניה, אחרי מלחמת העולם השנייה.

לפני פתיחת היקב נמכרו ענבי היין ליקבי רקנאטי ויקב ססלוב.
בשנותיו הראשונות מכר היקב אלפים בודדים של בקבוקים. פריצת הדרך הייתה ב-2008 כאשר זכה היקב במדליית זהב כפולה בתחרות "טרה וינו 2008" בו נבחר היין 'פלטו 2005' כיין הישראלי הטוב ביותר לשנת 2008 והיקב זכה לתואר "היקב הבוטיק הישראלי הקטן הטוב ביותר לשנת 2008".

נכון לשנת 2021 יקב אדיר מייצר כ-200,000 בקבוקים בשנה.

ליקב מרכז מבקרים המאפשר טעימות יין. למשפחות גם מחלבת עזים בשם מחלבת אדיר.

קישורים חיצוניים
----------------

* אתר האינטרנט הרשמי של יקב אדיר

הערות שוליים
------------

1. ↑  יקב אדיר, צופית - פורטל תיירות
2. ↑  נא להכיר: יקב אדיר, 2008, פורטל היין הישראלי
3. ↑  "פשוט אדיר", אתר foodis, אוגוסט 2009
4. ↑  "מבקר היין שלנו הגיע אל 'יקב אדיר' ומצא שם גם… עיזים", חדרים10, מרץ 2015
5. ↑  יקב אדיר, אתר "מפה"
6. ↑  יקב אדיר ומחלבת אדיר, ערוץ 7, אוגוסט 2009
7. ↑  לפי אתר האינטרנט הרשמי
**יקב ויתקין** הוא יקב הממוקם בעמק חפר, בסמוך לגשר הצבים בנחל אלכסנדר.

היסטוריה
--------

יקב ויתקין הוא יקב בוטיק משפחתי, הוקם בשנת 2001 על ידי דורון בלוגולובסקי ואסף פז.

היקב הוקם על ידי בני הזוג שרונה פז-בלוגולובסקי ודורון בלוגולובסקי שהחליטו לבנות יקב המותאם לאקלים הישראלי, ומיקמו אותו תחילה במשק נטוש של סבו וסבתו של דורון.

בשנת 2001 סיים אסף פז את לימודי הייננות בעיר בורדו בצרפת. לאחר שהות קצרה בקליפורניה חזר לישראל והחל לעבוד ביקבי תשבי. בעת שהותו בקליפורניה רכש פז ענבים וציוד עבור בלוגולובסקי והנחה אותו לגבי אופן הכנת היין.

פז, שמשמש היועץ של היקב מהיווסדו, בחר להימנע מהזנים הנפוצים ביותר בעולם היין המקומי והעולמי ובחר להתמקד בזנים אחרים ובכך לקרב את הקהל המקומי ואת היקב עצמו לזנים דרומיים יותר המזוהים עם התעשייה המקומית: בעיקר קריניאן וגרנאש, שהיו קיימים בארץ כבר בסוף המאה ה-19, וגם קברנה פרנק, פינו נואר, פטיט סירה ריזלינג, גוורצטרמינר ועוד.

בשנים שלאחר הקמת היקב הפכו זנים אלו לנפוצים יותר גם ביקבים אחרים בארץ..

ביקב מרכז מבקרים הפתוח לקהל הרחב.

הכרמים
------

בשנת 2002 נטעו שני כרמים ניסיוניים באדמת כפר ויתקין. אלו 2 חלקות המהוות בסיס למחקר ופיתוח של היקב בנוגע לגידול גפן באקלים חם וים תיכוני. לחלקות אלו הצטרף בשנת 2016 הכרם שניטע בחצר היקב ובו כ־40 זנים עתיקים. לגפנים מהזנים העתיקים יש מאפיינים ייחודיים גנטית שלא מוכרים בעולם – כלומר זנים מקומיים של ארץ ישראל.

היקב מצהיר שכחלק מתפיסת עולמו והשאיפה לקיימות ההעדפה היא לשקם ולהציל כרמים בוגרים מעקירה במקום לטעת כרמים חדשים. כרמים ותיקים לרוב אינם צריכים כלל השקיה ומוגדרים ככרמי בעל. בכרמי היקב ממעטים להשתמש החומרי הדברה ומעדיפים הדברה ביולוגית.

קישורים חיצוניים
----------------

* אתר האינטרנט הרשמי של יקב ויתקין
* יקב ויתקין, ברשת החברתית פייסבוק

* יקב ויתקין, ברשת החברתית אינסטגרם

הערות שוליים
------------

1. ↑  חיליק גורפינקל, ‏הראשון לזהות: יקב ויתקין משחק שנים עם זנים לא מוכרים, באתר גלובס, 1 בנובמבר 2019
2. ↑  קיימות ואקולוגיה, באתר יקב ויתקין
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**יקב רימון** הוא יקב ישראלי המתמחה בייצור יינות מרימונים.

היסטוריה
--------

יקב רימון נוסד בשנת 2002 בפארק תעשיות רמת דלתון. בשנת 2004 החל בייצור מסחרי של יין רימונים בהיקף קטן של כמה מאות בקבוקים. בהדרגה הגדיל היקב את כמויות הייצור. מוצרי היקב משווקים בישראל, ארצות הברית, יפן, קנדה וסין.

מקימי היקב הם בני משפחת נחמיאס ממושב כרם בן זמרה. יינן היקב הוא שרון ביטון. את היקב מלווה יועץ היינות ד"ר ארקדי פיפיקיאן.

היין מיוצר מזן של רימונים שהורכב על ידי מקימי היקב מכמה זנים, וגדל בשטחי המושב. הזן שנוצר מתייחד במשקל גבוה של הפרי וברמת סוכר גבוהה הדומה לריכוז הסוכר שבענב. עובדה זו מאפשרת לייצר יינות על טהרת פרי הרימון. 

### מוצרי היקב

היקב מייצר, בין השאר, יין פורט, יין יבש וחצי יבש, יין קינוח מתוק ויין נתזים. 

### מוצרים נוספים

בנוסף ליין, היקב מייצר ומשווק מיץ רימונים ושמן זרעי רימונים, המשמש למאכל וכתכשיר לטיפולים קוסמטיים.

קישורים חיצוניים
----------------

* אתר האינטרנט הרשמי של יקב רימון

הערות שוליים
------------

1. ↑  "Israeli family takes pomegranate wine to heady heights".
2. ↑  ""יקב רימון" פותח עסקים בסין". אורכב מ-המקור ב-2013-10-23. נבדק ב-2013-10-22.
שגיאות פרמטריות בתבנית:מקורות   
פרמטרי חובה [ נושא ] חסרים 


  
שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

**ליבהר** (בגרמנית: **Liebherr**) היא חברה גרמנית העוסקת בייצור ציוד מכני הנדסי, עגורנים, ציוד תעופה, ציוד תחבורה, ציוד בנייה, מכונות לתעשייה, מכונות חקלאות, כלי עבודה ומכשירי חשמל ביתיים. החברה מספקת בנוסף מגוון של שירותים ומוצרים בטכנולוגיה חדשנית.

מטה החברה הראשי שוכן בעיר בול (אנ') אשר בשווייץ. תהליכי הפיתוח והייצור של מוצרי חברת ליבהר מתבצעים ב-35 מיקומים ב-16 מדינות שונות. נכון לחודש דצמבר 2010 מעסיקה החברה 32,979 עובדים ביותר מ-120 חברות במדינות שונות ברחבי העולם.

היסטוריה
--------

חברת ליבהר נוסדה בשנת 1949 בעיירה קירכדורף בבאדן-וירטמברג אשר בגרמניה על ידי הנס ליבהר כחברה משפחתית לציוד בנייה. המוצר הראשון של החברה היה עגורן נייד (TK-10) אשר היה ידוע בקלות הפירוק וההרכבה שלו. נכון לשנת 2011 החברה נמצאת עדיין בבעלות משפחתית מלאה, ומנוהלת על ידי הדור השני של המשפחה, איזולדה ליבהר וווילי ליבהר. 
קבוצת ליבהר מחולקת ליחידות שונות בתוך החברה, אשר ניתנות לניהול יעיל וקל יותר. ניהול התפעול של ייצור המוצרים ומכירותיהם הם באחריות מלאה של החטיבה העוסקת בהם.

מוצרים
------

חברת ליבהר מייצרת עגורנים ניידים ומגדליים, ציוד לנמלים, ציוד מכני הנדסי הכולל כלים לכרייה, חציבה, וחפירה מהגדולים בעולם, בכללם: דחפורים, מעמיסים אופניים, מחפרים, טרקטורים ומפלסות; ציוד בנייה, ציוד סלילת כבישים, משאיות עפר, משאיות מחצבה גדולות, ומשאיות מערבלי בטון. כמו כן החברה מייצרת חלקי מטוסים ומהווה ספק עיקרי של חלקי מטוסים לאיירבוס. בנוסף, חברת ליבהר מייצרת מכונות תעשייתיות, כלי חיתוך תעשייתיים, כלי עבודה כגון מקדחים, ומכשירי חשמל ביתיים כגון מקררים ומקפיאים.

מוצרי החברה נרכשו על ידי חברת מנופי אבי ומופעלים בישראל.

גלריית תמונות
-------------

* מחפר ליבהרמחפר ליבהר
* ליבהר T282 משאית המכרה הגדולה בעולםליבהר T282 משאית המכרה הגדולה בעולם
* מחפר מכרות ליבהר 974מחפר מכרות ליבהר 974
* יעה אופני ליבהריעה אופני ליבהר
* מחפר ליבהר R934מחפר ליבהר R934
* דחפור ליבהר 724דחפור ליבהר 724
* משאית עגורןמשאית עגורן
* עגורן מגדליעגורן מגדלי
* עגורן ניידעגורן נייד
* עגורן טלסקופיעגורן טלסקופי
* מנופי מטענים בנמל רוסטוקמנופי מטענים בנמל רוסטוק
* מכונת קידוחמכונת קידוח
* מערבל בטון ליבהרמערבל בטון ליבהר
* מניע למעלית ליבהרמניע למעלית ליבהר
* מלגזה טלסקופיתמלגזה טלסקופית

קישורים חיצוניים
----------------

ויקישיתוף מדיה וקבצים בנושא **ליבהר** בוויקישיתוף
* 

* אתר האינטרנט הרשמי של ליבהר
* ליבהר, ברשת החברתית פייסבוק

* ליבהר, ברשת החברתית אקס (טוויטר)

* ליבהר, ברשת החברתית אינסטגרם

* ליבהר, ברשת החברתית LinkedIn

* ליבהר, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* GND: 5193301-9
* HDS: 041964
* VIAF: 125159503
* WorldCat: viaf-4568147373419141580003

 |
סניף ללין
**ללין** (באנגלית: Laline) הוא מותג טיפוח ולייף סטייל בין-לאומי. החברה מפתחת ומשווקת מגוון מוצרים המיועדים לטיפוח הפנים והגוף, רחצה ובישום. מוצרי החברה נמכרים בלמעלה מ-180 חנויות בישראל ובעולם.

ללין היא חברה פרטית בבעלות פוקס-ויזל, בנק הפועלים, רויטל לוי צוברי ומירב כהן. מנכ"ל החברה הוא רון קנובל.

היסטוריה
--------

ללין נוסדה בשנת 1999 על ידי רויטל לוי צוברי ומירב כהן שהקימו חנות קטנה במרכז תל אביב. 

בשנת 2007, כאשר הרשת מנתה 14 סניפים, חברת פוקס-ויזל, חברת הקמעונאות הגדולה בישראל המונה מעל 20 מותגים (חלקם בזכיינות בין-לאומית) רכשה 50% מהבעלות של הרשת. השותפות עם פוקס הובילה להתרחבות גלובלית ביפן, קנדה, ועוד.

בשנת 2021, פוקס רכשה 5% אחוזים נוספים ממניות החברה ובנק הפועלים רכש 20% ממניות החברה. כעת, פוקס-ויזל מחזיקה ב-55% ממניות החברה, בנק הפועלים ב-20% ממניות החברה, מירב כהן ב-12.5% ממניות החברה ורויטל לוי צוברי ב-12.5% ממניות החברה.

פעילות בין-לאומית
-----------------

ב-2011, חנות המותג הראשונה נפתחה בטוקיו. כיום, רשת ללין מונה כ-37 חנויות ברחבי יפן המנוהלות על ידי זכיין מקומי. 

ב-2018, נפתחו שש חנויות ללין בטורונטו, קנדה. ב-2019, נפתחו שלוש חנויות נוספות וכיום יש תשע חנויות פעילות.

ב-2022, נחתם הסכם עם זכיין מקומי בטאיוואן להקמת פעילות ללין במדינה. בנוסף לחנויות הפיזיות, במדינות בהן ללין פעילה היא מפעילה גם אתרי איקומרס.

קישורים חיצוניים
----------------

* אתר האינטרנט הרשמי של ללין
* ללין, ברשת החברתית פייסבוק

* ללין, ברשת החברתית אינסטגרם
* חגית ברונסקי, ‏מה שהחזיק אותי תמיד היה שאמרתי לעצמי: פאק דה סיסטם אני יודעת מה אני שווה, באתר גלובס, 14 במרץ 2010
* אורנה יפת, מנכ"ל ללין, מכוון גבוה: "נפתח מאות חנויות בחו"ל", באתר כלכליסט, 28 בספטמבר 2010
* שרון ינובסקי קפלן, ‏"חיינו בצניעות בבית, אבל בחנויות לא התפשרנו", באתר ‏מאקו‏, 3 באפריל 2014
* חגית רון רבינוביץ', ניחוח של הצלחה, באתר ישראל היום, 23 בפברואר 2017
* אתר למנויים בלבד  נווית זומר, מתחילה מחדש, באתר "ידיעות אחרונות", 15 ביוני 2018

הערות שוליים
------------

1. ↑  שני מוזס, ‏מנכ"ל ללין מפנה את מקומו; לתפקיד ייכנס סמנכ"ל המכירות, באתר גלובס, 15 ביוני 2020
**צינור הגז מדגז** (באנגלית: **Medgaz Gas Pipeline**) הוא צינור גז המוביל גז טבעי מצפון אפריקה לאירופה. הצינור מוביל גז טבעי משדה הגז הסי ראמל באלג'יריה, דרך הים התיכון, לספרד. אורכו הכולל של הצינור הוא 757 ק"מ, עלות בנייתו הסתכמה ב-900 מיליון יורו והוא נמצא בשימוש משנת 2010.

היסטוריה
--------

הרעיון לבניית צינור גז מאלג'יריה לספרד עלה במהלך שנות ה-70. אולם, מגבלות טכניות באותה התקופה לא איפשרו לבנות ולתחזק צינור גז במים עמוקים.

ההכנות למימוש הפרויקט החלו בשנת 2001 עם הקמתה של Medgaz Pipeline Company. בדיקות ההיתכנות בוצעו בשנים 2002-2003 והבניה החלה ב-7 במרץ 2008 בעיר הספרדית אלמריה. הנחת הצינור התת-ימי הושלמה בחודש דצמבר אותה שנה. הצינור נחנך ב-1 במרץ 2010, שנתיים אחרי תחילת עבודות הבנייה.

זרימת הגז לספרד דרך שני צינורות תת-מימיים ולאיטליה דרך הצינור הטרנס-ים תיכוני הגיעה ב 2018 לשיא של חמש שנים, 120 מיליון קוב ליום בממוצע.

היתרונות העיקריים של אלג'יריה כספקית גז מרכזית לאירופה כוללים את שפע הפחמימנים שלה וכן 4.5 טריליון מטר מעוקב של מאגרי גז, המאגר ה-11 בגודלו בעולם והשני בגודלו באפריקה, לאחר ניגריה. כמו כן מעריכים כי אלג'יריה מחזיקה בכמות השלישית בגודלה של משאבי גז פצלים בעולם - יותר מ-20 טריליון רגל מעוקב - וכ-5.7 מיליארד חביות של גז פצלים בר-השבה שניתן לשחזר ומשאבי נפט.

אלג'יריה היא יצואנית הגז השישית בגודלה בעולם, ושולחת למעלה מ-90% מיצוא הצינור שלה לספרד, איטליה ומדינות אירופה אחרות, כאשר השאר עובר למרוקו ותוניסיה כתשלום עבור דמי מעבר.

מומחי אנרגיה אמרו כי ספרד הופכת את עצמה יותר ויותר למוקד גז לאירופה בזכות מיקומה בסמוך לצפון אפריקה המאפשר לה להיות מקפצה לגז הנכנס ליבשת דרך הים התיכון והאוקיינוס האטלנטי. ספרד, באמצעות Fenosa, Endesa ו- Union Fenosa Gas, השקיעה מאז שנת 2000 כ-1.16 מיליארד דולר כדי לשפר את יכולת הפיזור שלה ולהקים נמלים מיוחדים. שבעה מתוך 22 מפעלי הפיזור של גז לאירופה נמצאים בספרד.

למרות ההצלחה של אלג'יריה עם השוק האירופי, היא שואפת לייצא מחצית מתפוקת הגז שלה למדינות נוספות, בעיקר באסיה.

מפרט טכני
---------

אורכו של צינור הגז הוא 757 ק"מ (470 מייל) מתוכם 210 ק"מ מתחת למים ו-547 ק"מ על הקרקע. הקיבולת של הצינור 8 מיליארד מטר מעוקב (BMC) לשנה. עלות בנייתו של הצינור הייתה 900 מיליון יורו, מתוכם 630 מיליון יורו עבור החלק התת-ימי.

ראו גם
------

* צינור הגז מגרב-אירופה
* צינור הגז הטרנס-סהרי

קישורים חיצוניים
----------------

* 

* אתר האינטרנט הרשמי של צינור הגז מדגז (בספרדית, בצרפתית ובאנגלית)

ויקישיתוף מדיה וקבצים בנושא **צינור הגז מדגז** בוויקישיתוף

הערות שוליים
------------

1. ↑  Lamine Ghanmi, The Arab Weekly, Algeria renews major gas deal with Spain, ‏24-6-2018
**בג"ץ קרסיק** או **הלכת קרסיק** הוא כינוי לפסיקה של בית המשפט הגבוה לצדק (בג"ץ) שעסקה בדיני מקרקעין. בהחלטה נקבע פה אחד בהרכב של תשעה שופטים כי "אם המטרה הציבורית אשר שימשה בסיס להפקעת מקרקעין לפי פקודת הקרקעות (רכישה לצורכי ציבור) ... חדלה להתקיים, ההפקעה מתבטלת וככלל (בכפוף לחריגים שונים) יש להחזיר את המקרקעין לבעלים שממנו הופקעו, ולחלופין במקרים מתאימים לשלם את ערכה עקב מיצוי מטרת ההפקעה".

רקע לפסיקה
----------

העתירה נסובה סביב קרקע ליד גבעת אולגה בשטח של 137 דונם שנרכשה על ידי אנשים פרטיים בשנות ה-40 של המאה ה-20. הקרקע הופקעה בשנות ה-50 של המאה ה-20 לצורך מטווח ושטחי אימונים של צה"ל ובמשך השנים הבעלים, ביניהם אהרן חטר-ישי, סירבו לקבל פיצוי עבור הקרקע המופקעת. בשנת 1993 מינהל מקרקעי ישראל הציע לצה"ל להעביר את המטווח למקום אחר וקידם פרויקט בנייה על הקרקעות. בעקבות זאת בעלי הקרקע פנו למדינה בדרישה לקבל את הקרקע חזרה.

פסק הדין העקרוני
----------------

בעתירה החליטו השופטים פה אחד באופן עקרוני שקרקע שאינה משמשת עוד את הייעוד לשמה הופקעה תושב לבעליה.

הליכים לאחר פסק הדין המקורי
---------------------------

לאחר קבלת ההחלטה העקרונית נתבקשו הצדדים לעתירה להביע את עמדתם בשאלה של תחולת ההחלטה האם ועד כמה תהיה רטרואקטיבית. אולם בסופו של דבר החליטו השופטים להשאיר את ההכרעה בעניין בידי הכנסת. תהליכי החקיקה התמשכו במשך שנים רבות ובסופו של דבר הסתיימו בפברואר 2010. על פי החוק החדש, הלכת קרסיק מוחלת רק על קרקעות שהופקעו משנת 1985. בנוסף, הותיר החוק לשר האוצר להודיע עם תום מטרות ההפקעה הראשונית על מטרת הפקעה אחרת.

העותרים בפרשת קרסיק זכו בשיעור הוצאות משפט יוצא דופן בגלל "התמשכות ההליכים ובהתחשב בתרומתן הרבה של העתירות ... לפיתוח דיני ההפקעות ... (ו)העובדה שעמדתם המשפטית העקרונית של העותרים באשר למגבלות המוטלות על הרשות בנוגע לשימוש במקרקעין שהופקעו על ידה נתקבלה".

משמעות הפסיקה
-------------

עורכי דין בתחום ההפקעות כינו את פסיקת בג"ץ בפרשה, "רעידת אדמה".

השופטת דורית ביניש אמרה ש"הלכת קרסיק מהווה, אפוא, ציון דרך חשוב במשפט הישראלי והיא נותנת ביטוי מובהק לשינוי המהותי שהתרחש בדיני ההפקעות במשפטנו בעקבות חקיקת חוק יסוד: כבוד האדם וחירותו. זאת, כחלק מהשינוי הרחב יותר בנקודת האיזון בין זכויות הפרט לבין אינטרס הכלל, שהתרחש בעקבות חקיקתם של שני חוקי היסוד בנוגע לזכויות האדם בשנת 1992".

קישורים חיצוניים
----------------

* בג"ץ 2390/96 קרסיק ואח' נ' מדינת ישראל, מינהל מקרקעי ישראל, ניתן ב־13 בפברואר 2001. פ"ד כרך נ"ה, חלק שני, עמ' 625
* עליזה קן,  2001 - פסק דין קרסיק והרפורמה בדיני הפקעות, "שורשים במשפט", באתר משרד המשפטים, 21 במרץ 2019

הערות שוליים
------------

1. ↑  עידו באום, בג"ץ קרסיק: מי יגן על זכויות הקניין של בעלי הקרקע בגבעת אולגה?, באתר TheMarker‏, 14 בספטמבר 2008
2. ↑  בג"ץ 2390/96 קרסיק ואח' נ' מדינת ישראל, מינהל מקרקעי ישראל, ניתן ב־24 ביולי 2002
3. ↑  ד"ר יפעת הולצמן-גזית, ‏בג"צ קרסיק והתיקון לפקודה: מה שהיה הוא שיהיה, באתר גלובס, 22 במרץ 2010
4. 1 2  בג"ץ 2390/96 קרסיק ואח' נ' מדינת ישראל, מינהל מקרקעי ישראל, ניתן ב־9 בפברואר 2009
5. ↑  רפי אטינגר, ‏חייה ומותה של הלכת קרסיק, באתר גלובס, 2 באפריל 2009
**אדון פרידמן הקטן** (בגרמנית: **Der kleine Herr Friedemann**) היא הנובלה הראשונה שנכתבה על ידי הסופר הגרמני תומאס מאן. הנובלה נכתבה בשנת 1896 ויצאה לאור בקובץ נובלות של הסופר בשנת 1898 תחת אותו שם.

עלילה
-----

הסיפור מספר את סיפור חייו של יוהנס פרידמן, כאשר הפרק הראשון פותח בתיאורה של תאונה מצערת שארעה בלידתו, כאשר הופל מתוך ידיה של אחות שיכורה:

> 
> זו הייתה אשמת האחות.
> 
> 
> 
> — משפט ראשון, אדון פרידמן הקטן
> 

בעקבות כך גדל אדון פרידמן בתור נער מעוות עם גב עקום.
בגיל צעיר מחליט אדון פרידמן להתנזר מאהבה ולהקדיש את חייו להשתפרות ומצוינות לאחר שהתאהב בנערה ומצא אותה מתנשקת עם נער אחר.
ההתמדה השתלמה ולמרות הקשיים שעמדו בפניו ומראהו הגופני, אדון פרידמן בונה לעצמו קריירה מצליחה ובמקביל מטפח טעם טוב לבגדים, מוזיקה וספרות.
אולם כל זה עומד במבחן כאשר לעיירה שבה הוא מתגורר מצטרף קצין צבאי עם אשתו המגונדרת והאופנתית, הגברת רינלינגן. אדון פרידמן מתאהב בה, על אף העובדה שמראה החיצוני אינו מרשים כפי שהיא מנסה לשוות לעצמה וניסיונותיה להתייפות עולים בתוהו.
בין מפגש חטוף אחד למשנהו ולמרות המעמד החברתי השונה של שני האדונים, נוצר קשר עמוק ומיוחד בין הגברת רינלינגן לבין יוהנס.
באחד מן המפגשים ביניהם מתוודה אדון פרידמן לגברת רינלינגן שמאז שהוא פגש אותה הוא הבין שכל חייו חי בשקר. היא מנחמת אותו ואומרת לו שזה היה אמיץ מצידו להתוודות, ולעיתים גם לה יש את אותן תחושות אומללות.
אדון פרידמן השאנן לדבריה, אוזר אומץ ומתוודה על אהבתו כלפיה. הגברת רינלינגן צוחקת למשמע דבריו ובורחת.
לאחר המאורע, אדון פרידמן הנבוך והפגוע, מטביע את עצמו בתוך אגם ומסיים את חייו האומללים, בן שלושים במותו.

| כתבי תומאס מאן |
| --- |
| רומנים | בית בודנברוק • הוד מלכות • הר הקסמים • לוטה בויימאר • יוסף ואחיו • הנבחר • דוקטור פאוסטוס • וידויי ההרפתקן פליכּ‏ס קרוּ‏ל | תומאס מאן, 1929תומאס מאן, 1929 |
| נובלות | טריסטאן • טוניו קרגר • מוות בוונציה • מאריו והקוסם • הראשים המוחלפים • אדון פרידמן הקטן • גזע ולזונג • המרומה • החוק • המוקיון • טוביאס מינדרניקל • התשוקה לאושר • גלאדיוס דאי (חרב אלוהים) • אצל הנביא • טירוף מערכות וצער מוקדם |

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* GND: 4234730-0

 |
**אהבה אסורה בפטרבורג** הוא מותחן ריגול מאת מישקה בן דוד, שיצא לאור בהוצאת כתר בשנת 2008. בן דוד שירת ב"מוסד" בתפקידי שטח, מודיעין ופיקוד, והגיע בו לדרגה גבוהה. בין היתר כיהן כראש מחלקת המודיעין של אגף המבצעים במוסד.

עלילת הספר
----------

גיבור הספר הוא יוגב בן ארי, סוכן חשאי באגף המבצעים של המוסד, המצוי בשליחות חשאית בסנט פטרבורג. הספר מתאר את מסכת חייו של יוגב, אשר גדל במושב בערבה, שם הכיר את אהובתו, אורית. יוגב שירת כלוחם וכמפקד מחלקה בצנחנים ולאחר שחרורו התגייס למוסד, עבר את הקורס המבצעי ושימש כלוחם ומפקד ביחידה מבצעית במוסד. כאיש יחידת כידון לקח חלק בפעולות במסגרת אגף המבצעים המיוחדים של הארגון. אשתו, אורית, לא הסכינה עם אורח חייו ואף סלדה ממקום העבודה שלו, בעוד שהוא מוצא עצמו מעורב במבצעי סיכול טרור ברחבי העולם, ובהם התנקשויות, המערערים את שלוות נפשו. 

הניסיונות העקרים שלהם להביא ילד לעולם, כמו גם הקונפליקט הערכי ביניהם, המונע בעיקר מן הגישה הפציפיסטית בה נוקטת אורית אל מול יוגב, איש הזרוע הארוכה של מדינת ישראל, מרחיקים אותם זה מזה, ומובילים לכעס, לשנאה ובסופו של דבר לפרידה כואבת ומייסרת. לאחר גירושיו מבקש יוגב לפרוש מן הארגון, אולם מפקדיו משכנעים אותו לצאת, בזהות בדויה של איש עסקים קנדי, לרוסיה כדי לנסות לאסוף מידע על איראן. בסנט פטרבורג הוא התאהב, כמו במקרה, במוכרת בחנות ספרים בשם אנה. או אז החליט החלטה דרמטית - להפוך את השקר לאמת. סיפור הכיסוי שלו יהיה מעתה למציאות חייו. לא עוד סוכן חשאי שנישואיו נהרסו בגלל סוד שהסתיר במשך שנים. מהיום הוא יהיה איש עסקים קנדי המנהל חיים שקטים עם מוכרת הספרים שבה התאהב.

קישורים חיצוניים
----------------

* אמנון קפליוק, אהבה אסורה בפטרבורג, מישקה בן-דוד | לבחורינו הטובים נשבר, באתר הארץ, 2 בנובמבר 2008.
* פרק ראשון מן הספר, באתר וואלה!‏, 8 באוקטובר 2008.
* סיגל ריבה, ‏ביקורת ספר: "אהבה אסורה בפטרבורג"/ מישקה בן דוד, באתר ‏מאקו‏, 30 בנובמבר 2008.
* הספר "אהבה אסורה בפטרבורג", באתר "סימניה"
* אירי ריקין, "אהבה אסורה בפטרבורג" מגמגם, באתר nrg‏, 4 בינואר 2009.

הערות שוליים
------------

1. ↑  נעמה לנסקי (צילומים: אי.פי, רויטרס), האיש שלנו במוסד, באתר ישראל היום, 20 באוגוסט 2010.
2. ↑  מישקה בן דוד, **אהבה אסורה בפטרבורג**, הוצאת כתר, 2008, עמוד 22.
3. ↑  **אהבה אסורה בפטרבורג**, עמוד 151.
**The Complete Book of Dinosaurs**, או בשמו המלא: "**The Complete Book of Dinosaurs: A Fascinating Insight to 500 Species from the Prehistoric Age**", הוא ספר מדע פופולרי מאת סטיב פארקר העוסק בדינוזאורים ובעלי חיים פרה-היסטוריים אחרים. הספר יצא ב-2004 באנגלית. הספר מיועד לקהל הרחב המתעניין בדינוזאורים אך רמתו גבוהה יחסית.

הספר כולל מבוא, דיון על מאובנים והתקופה הפרה-היסטורית בה חיו הדינוזאורים - המזוזואיקון, מיון הדינוזאורים ופרקים העוסקים בקבוצות השונות של בעלי החיים שחיו מהיווצרות החיים ועד ההומו ספיינס. כל פרק מכיל סקירה קצרה על הקבוצה ואחריה דפי מידע על היצורים העיקריים בכל קבוצה. כל דף מידע כולל מעין "תעודת זהות" הכוללת את שמו המדעי, פירוש השם, הגייתו, תקופת חייו, קבוצה טקסונומית עיקרית, אורך, משקל, מזון והמקומות בהם נמצאו המאובנים. בנוסף, כולל דף המידע תיאור מילולי של היצור, איור צבעוני המשחזר כיצד נראה כשהיה קיים ולעיתים אף צילומים של מאובניו.

פרקי הספר מכסים קבוצות שונות של בעלי החיים, החל בבעלי החיים המורכבים הראשונים שחיו באוקיינוסים, עבור בבעלי החיים הראשונים שחיו ביבשה, עבור בסקירה רחבה על קבוצות הדינוזאורים השונות, וכלה ביונקים המוקדמים והאדם הקדמון. בסך הכל כולל הספר מידע על 500 מיני בעלי חיים פרה-היסטוריים.

פרקי הספר
---------

פרקי הספר הם:

* מבוא
* לב הספר:

1. החיים המוקדמים
2. כובשי היבשה (על הדו-חיים, הזוחלים והיצורים מהם התפתחו הדינוזאורים והיונקים)
3. הדינוזאורים הראשונים
4. אוכלי הבשר הקטנים (קלורוזאוריה, דרומאוזאוריים ומנירפטורים)
5. הטורפים הגדולים (תרופודה)
6. דינוזאורים דמויי יען (אורניתומימיים)
7. הענקים (זאורופודה)
8. דינוזאורים בעלי רגלי עופות (אורניתופודה)
9. מקורי הברווז (הדרוזאוריים)
10. ראשי העצם (פכיצפלוזאורים)
11. דינוזאורים משוריינים (אנקילוזאוריה)
12. דינוזאורים עם לוחיות (סטגוזאוריה)
13. דינוזאורים בעלי קרניים (צרטופסים)
14. יצורים אחרים מעידן הדינוזאורים
15. אחרי הדינוזאורים

* אתרי מאובנים עיקריים
* היכן לראות דינוזאורים
* מילון מונחים
* קרדיטים ותודות
* מפתח עניינים (אינדקס)

קישורים חיצוניים
----------------

* מידע על הספר, בגוגל ספרים